ΜΕΣΑΙΩΝΙΚΗ ΚΑΙ ΝΕΟΤΕΡΗ ΙΣΤΟΡΙΑ

Β’ ΓΥΜΝΑΣΙΟΥ

**3. Η βασιλεία του Μιχαήλ Γ’ και η αυγή της νέας εποχής**

**α. Έναρξη της νέας εποχής.**

▶ Η ανάπτυξη της δύναμης του Βυζαντίου άρχισε επί Μιχαήλ Γ’ (842-867) και κορυφώθηκε όταν κυβερνούσε η Μακεδονική Δυναστεία (867-1025)

▶ Η περίοδος της Εικονομαχίας τερματίστηκε το 843 με την οριστική αναστήλωση των εικόνων

▶ Σημαντικό πρόσωπο στη διοίκηση ο καίσαρ Βάρδας, ο οποίος διηύθυνε προσωπικά τις κρατικές υποθέσεις

**β. Ίδρυση της Σχολής της Μαγναύρας**

▶ Η ίδρυσή της υπήρξε κορυφαίο εκπαιδευτικό γεγονός

▶ Διευθυντής της ο Λέων ο Φιλόσοφος ή Μαθηματικός

▶ Τέσσερις σχολές: Φιλοσοφίας, Γεωμετρίας, Αστρονομίας, Γραμματικής.

▶Η έντονη πνευματική δραστηριότητα που αναπτύχθηκε με επίκεντρο τη σχολή προετοίμασε την αναβίωση των αρχαίων γραμμάτων κατά την εποχή του Κων/νου Πορφυρογέννητου

**γ. Ενδιαφέρον για τους κλασικούς**

Οι λόγιοι στρέφονται στην αναζήτηση, συλλογή, μελέτη και αντιγραφή χειρογράφων της αρχαίας γραμματείας.

**Ο Πατριάρχης Φώτιος**ήταν ο πιο αξιόλογος λόγιος της εποχής και ως πατριάρχης συνέβαλε στον εκχριστιανισμό των Σλάβων. Έγραψε:

- Τη Μυριόβιβλο (τριακόσια φιλολογικά δοκίμια για έργα εθνικών και χριστιανών συγγραφέων με εκτεταμένες περιλήψεις και κριτική)

- Λεξικό

- Ομιλίες, Θεολογικά έργα

**δ. Αραβικοί πόλεμοι και επική ποίηση**

▶ Ως τα μέσα του 9ου αιώνα οι Άραβες λεηλατούσαν τις μικρασιατικές επαρχίες με αποκορύφωμα την άλωση του Αμορίου (838), του ισχυρότερου φρουρίου της Μ.Ασίας

▶ Ο αυτοκράτορας Θεόφιλος προσπάθησε να κινητοποιήσει τους Χριστιανούς της Ανατολής και της Δύσης κατά του Ισλάμ.

▶ Η βυζαντινή αντεπίθεση έφερε τη νίκη (863)- ο βυζαντινός στρατός πέρασε τον Ευφράτη και νίκησε τον εμίρη της Μελιτηνής

▶ Ο αγώνας κατά των Αράβων τροφοδοτεί τη βυζαντινή επική ποίηση όπου ανώνυμοι τραγουδοποιοί συνθέτουν τα ακριτικά τραγούδια, τα οποία

- Εξυμνούν τους αγώνες των ακριτών, δηλ. των στρατιωτών που βρίσκονται στα ανατολικά σύνορα (άκραι)

- Ψάλλονται από περιφερόμενους στις επαρχίες της Μ.Ασίας τραγουδιστές

- Είναι το εξοχότερο δείγμα της δημώδους  ή λαϊκότροπης λογοτεχνίας του Βυζαντίου.

Τα σημαντικότερα:

1) το έπος του Διγενή Ακρίτα,

 2) το άσμα του Αρμούρη

**ΕΡΩΤΗΣΕΙΣ**

1. Για ποιους λόγους θεωρείται η βασιλεία του Μιχαήλ Γ΄ η αρχή μιας Νέας Εποχής;
2. Τι γνωρίζετε για τη Σχολή της Μαγναύρας;
3. Τι γνωρίζετε για το συγγραφικό έργο του πατριάρχη Φωτίου;
4. Πώς αντέδρασαν οι Βυζαντινοί μετά την άλωση του Αμορίου από τους Άραβες;
5. Τι γνωρίζετε για τους ακρίτες και τα ακριτικά τραγούδια;